Ασγκαμπάτ

Το Ασγκαμπάτ (τουρκμ.: Aşgabat) είναι η πρωτεύουσα και πιο μεγάλη πόλη του Τουρκμενιστάν με πληθυσμό 1.031.992 (2012). Το όνομα της πρωτεύουσας, Ασγκαμπάτ, σε ελεύθερη μετάφραση σημαίνει «πόλη της αγάπης» ή «η πόλη όπου οικοδομήθηκε η αγάπη», που ετυμολογείται από το αραβικό ισκ που σημαίνει «αγάπη» με την περσική κατάληξη αμπάντ που σημαίνει «κατοίκησε» ή «οικοδομήθηκε». Η πόλη έχει τα δικαιώματα του βιλαέτιου.
Η πόλη ιδρύθηκε επίσημα στις 18 Ιανουαρίου 1881, ως οχυρό και πήρε το όνομά της από το τουρκμενικό χωριό σε αυτήν την τοποθεσία. Ορίστηκε επίσημα ως πρωτεύουσα της τουρκμενικής Σοβιετικής Σοσιαλιστικής Δημοκρατίας το 1924. Μεγάλο μέρος της πόλης καταστράφηκε από τον σεισμό του 1948, αλλά έκτοτε ανοικοδομήθηκε εκτενώς, τα τελευταία δε χρόνια υπό τον αυστηρό κανόνα της αστικής ανάπλασης με το όνομα "Λευκή Πόλη" του Saparmurat Niyazov, με αποτέλεσμα την κατασκευή μνημειωδών έργων από δαπανηρό λευκό μάρμαρο. Το αρδευτικό κανάλι Καρακούμ της σοβιετικής εποχής διασχίζει την πόλη, μεταφέροντας νερά από το Amu Darya από ανατολικά προς δυτικά. Από το 2019, η πόλη έχει αναγνωριστεί ότι έχει ένα από τα υψηλότερα έξοδα διαβίωσης στον κόσμο, κυρίως λόγω του πληθωρισμού και των εισαγωγών του Τουρκμενιστάν. 
Το Ασγκαμπάτ βρίσκεται στο νότιο Τουρκμενιστάν και απέχει 25 χλμ. από τα σύνορα με το Ιράν.

 Αδελφοποιημένες πόλεις 

  Αλμπουκέρκι, Ηνωμένες Πολιτείες"Sister Cities Delegation to visit Ashgabat from Albuquerque, New Mexico." U.S. Embassy in Turkmenistan website. May 20, 2015. Retrieved March 25, 2018.
  Άγκυρα, Τουρκία
  Αστανά, Καζακστάν"Ashgabat becomes Astana’s new sister city."  Tengrinews in KazSocial. April 18, 2017. Retrieved March 25, 2018.
  Κίεβο, Ουκρανία

Πόλεις με τις οποίες η Ασγκαμπάτ έχει υπογράψει σύμφωνο συνεργασίας:

  Γερεβάν, Αρμενία (από το 2014)

Δείτε επίσης
Εθνική Βιβλιοθήκη του Τουρκμενιστάν

 Παραπομπές 

 Εξωτερικοί σύνδεσμοι 

Κατηγορία:Πόλεις του Τουρκμενιστάν
Κατηγορία:Πρωτεύουσες της Ασίας